31987D0266
L 126/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 8 май 1987 година
относно признаването, че схемата за медицински преглед на персонала, представена от Нидерландия, предлага еквивалентни гаранции
(87/266/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 64/433/ЕИО на Съвета от 26 юни 1964 г. относно здравни проблеми, засягащи търговията в Общността с прясно месо (1), последно изменена с Директива 86/587/ЕИО (2), и по-специално точка 24, глава IV на приложение I към нея,
като взе предвид, че Директива 71/118/ЕИО на Съвета от 15 февруари 1971 г. относно здравните проблеми, засягащи търговията с прясно птиче месо (3), последно изменена с Регламент (ЕИО) № 3768/85 (4), и по-специално точка 12, глава III на приложение I към нея,
като взе предвид Директива 77/99/ЕИО на Съвета от 21 декември 1976 г. относно здравните проблеми, засягащи търговията в Общността с месни продукти (5), последно изменена с Регламент (ЕИО) № 3768/85, и по-специално точка 17, глава II на приложение А към нея,
като има предвид, че точка 24, глава IV, приложение I към Директива 64/433/ЕИО, точка 12, глава III, приложение I към Директива 71/118/ЕИО и точка 17, глава II, приложение А към Директива 77/99/ЕИО предвиждат, че на Комисията принадлежи правомощието, в съответствие с процедурите, предвидени съответно в членове 16, 12а и 19 от горепосочените директиви, да признае схема за медицински преглед на персонала запредлагаща еквивалентни гаранции на тази, основана на годишното подновяване на медицинското свидетелство;
като има предвид, че властите на Нидерландия с писма от 20 октомври 1986 г. и 13 февруари 1987 г. и със съобщение от 25 март 1987 г. уведомиха Комисията за алтернативна схема за медицински преглед на персонала;
като има предвид, че след разглеждане на заседанието на Постоянния ветеринарен комитет от 25 март 1987 г. тази алтернативна схема, представена в приложението към настоящото решение, може да се разглежда като предлагаща еквивалентни гаранции на тази, основана на годишното подновяване на медицинското свидетелство;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Схемата за медицински преглед на персонала, който извършва манипулации с прясно месо, прясно птиче месо и месни продукти, предложена от Нидерландия, посочена в приложението по-долу, се признава за предлагаща еквивалентни гаранции на тази, основана на годишното подновяване на медицинското свидетелство.
Член 2
Адресати на настоящото решение са държавите-членки.
Съставено в Брюксел на 8 май 1987 година